Diari Oficial de la Generalitat Valenciana


Sumari del DOGV 1396, del 05-10-1990 (1990/818901)

ORDRE de 3 de setembre de 1990, de la Conselleria de Cultura, Educació i Ciència, per la qual és regulada la concessió de beques destinades al foment de l'estudi en el camp de l'animació juvenil.
---------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/09/03/(3)/dof/vci/html**

### Dades del document

Número de DOGV
:   1396

Data del DOGV
:   05-10-1990

Secció del DOGV
:   DISPOSICIONS GENERALS

Número del document
:   1990/818901


Data del document
:   03-09-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 3 de setembre de 1990, de la Conselleria de Cultura, Educació i Ciència, per la qual és regulada la concessió de beques destinades al foment de l'estudi en el camp de l'animació juvenil.  
L?exercici de les funcions transferides a la Comunitat Valenciana en matèria de joventut, crea la necessitat d'ampliar el marc de subvencions i ajuts en les diferents àrees de serveis als joves.  
La Conselleria de Cultura, Educació i Ciència, mitjançant l?Institut Valencià de la Joventut, té com a objectiu clau de la política de joventut contribuir a la formació d'animadors juvenils. Aquesta ordre té com a finalitat la creació i regulació del procediment de concessió de beques i igualment promocionar, aquesta àrea en els serveis a la joventut i l'afavoriment del rendiment social de les escoles de formació d'animadors de la Comunitat Valenciana.  
Per tot això, i en ús de les competències que em confereix l'article 35 de la Llei de Govern Valencià,  
ORDENE:  
Article primer  
Que es convoque concurs públic per a la concessió de beques destinades al foment de l'estudi en el camp de l'animació juvenil.  
Article segon  
Les beques se satisfaran amb càrrec a la línia de subvenció nº 405/000/90, per un import global de 4.000.000 Ptes.  
Article tercer  
Són aprovades les bases per les quals es regula aquesta convocatòria que s'inclouen com a annex d?aquesta ordre.  
DISPOSICIONS FINALS  
Primera  
Per possibilitar el desenvolupament adient i l'aplicació del que disposa aquesta ordre, és facultat el Director General de l'Institut Valencià de la Joventut, perquè dicte les disposicions que calguen per a la seua aplicació.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.  
València, 3 de setembre de 1990.  
El Conseller de Cultura, Educació i Ciència,   
ANTONI ESCARRE ESTEVE  
ANNEX  
Bases per les quals és regulada aquesta convocatòria:  
1. Objecte de les beques:  
Les beques objecte d'aquesta convocatòria tenen com a finalitat el foment de l?estudi en l?àmbit de l'animació juvenil i sociocultural.  
2. Característiques de la beca:  
2.1. Les beques tindran una dotació màxima de quatre-centes mil pessetes (400.000 PTA), per becari i la durada serà anual.  
2.2. L?adjudicació no crea cap tipus de relació laboral ni funcionarial amb la Conselleria de Cultura, Educació i Ciència (Institut Valencià de la Joventut) ni suposa cap compromís d'incorporació posterior a la plantilla.  
3. Requisits del sol·licitadors:  
3.1. Podran sol·licitar aquestes beques els alumnes de les escoles de formació d'animadors juvenils de la Comunitat Valenciana matriculats en els cursos d?Animadors de Lleure Juvenil Nivell I ó Nivell II, Monitor de Centres de Vacances o Tècnics en Animació Sociocultural.  
3.2. L?aprofitament d'una beca a l?empara d?aquesta convocatòria és incompatible amb qualsevol altra retribució o ajut. Excepcionalment, després de la proposta raonada per la persona beneficiària, l?Institut Valencià de la Joventut podrà autoritzar-ne la compatibilitat d'algun ajut per a potenciar el projecte de l?estudi.  
Així mateix, aquestes beques seran incompatibles amb la realització de treballs o estudis que impedesquen el compliment de la finalitat proposada.  
4. Termini i formalització de sol·licituds:  
4.1. Les sol·licituds es faran mitjançant instància adreçada al Conseller de Cultura, Educació i Ciència (segons model que figura al final d?aquest annex), adjuntant-hi la documentació següent:  
a) Currículum acadèmic i d'experiència en animació juvenil.  
b) Documents que acrediten els mèrits al·legats.  
c) Certificat del director de l'escola, en què s'acredite que el sol·licitador s'ha matriculat en una escola de formació d'animadors juvenils.  
d) Declaració jurada o promesa de totes les subvencions, els ajuts o les beques que reba o haja rebut d'altres institucions públiques o privades.  
e) Projecte detallat de l'estudi, dins el camp de l'animació sociocultural, que l'alumne pensa desplegar durant el període de dotació de la beca.  
4.2. Les sol·licituds seran presentades en el Registre General de la Conselleria de Cultura, Educació i Ciència, en els Serveis Territorials d'aquesta o per qualsevol dels mitjans establerts per l'article 66 de la Llei de Procediment Administratiu.  
Si la sol·licitud no reunís els requisits exigits o hi manqués cap document complementari, serà requerit l'interessat perquè en el termini de 10 dies esmene els defectes observats i li serà advertit que en cas contrari serà arxivada la seua sol·licitud sense cap altre tràmit.  
4.3. El termini de presentació de sol·licituds serà de 30 dies hàbils comptadors des del dia de la publicació d'aquesta ordre en el DOGV.  
5. Procés de selecció i concessió de beques:  
5.1. Correspondrà al Conseller de Cultura, Educació i Ciència la resolució d?aquesta convocatòria, a proposta d'una Comissió Avaluadora integrada pels membres següents:  
- President: el Director General de l?Institut Valencià de la Joventut o persona en qui delegue.  
- Vice-president: el Cap de Servei de Promoció d'Iniciatives Juvenils.  
- Un secretari i dos vocals, que seran designats pel Director General entre el personal adscrit a l?Institut Valencià de la Joventut.  
- Un representant del Consell de la Joventut.  
5.2. l?adjudicació podrà ser declarada deserta totalment o parcial.  
6. Obligacions dels beneficiaris:  
Els beneficiaris d?aquest ajut tindran l?obligació de:  
a) Presentar una memòria de l?estudi realitzat en acabar el període anual de dotació de la beca.  
b) Tenir una permanència mínima de 15 hores setmanals a l?escola de formació d'animadors juvenils on s'haja matriculat.  
La Conselleria de Cultura, Educació i Ciència es reserva el dret de suspendre i, si s?escau revocar, qualsevol beca concedida, quan existesca per part del beneficiari incompatibilitat de les obligacions contretes.  
Model de sol·licitud:  
Hble. Sr.  
En/Na/N?. major d?edat, amb  
DNI nº i domicili a carrer/plaça   
Núm. Província   
EXPOSE:  
Que estic matriculat en una escola de formació d'animadors juvenils de la Comunitat Valenciana.  
Que conec els termes de l?ordre de la Conselleria de Cultura, Educació i Ciència i les bases que regulen la concessió de beques per a la formació d?animadors juvenils en l'any en curs.  
I atès que reunesc els requisits de l?esmentada convocatòria, és per això que,  
SOL.LICITE:  
La concessió d'una beca per a la realització de pràctiques de formació d'animadors juvenils i amb aquesta finalitat adjunte la documentació complementària d?acord amb les bases i tot el que hi té relació.  
 , de de 1990  
HBLE. SR. CONSELLER DE CULTURA, EDUCACIO I CIENCIA INSTITUT VALENCIA DE LA JOVENTUT. VALENCIA


Còpia Permalink ELI